
Adrodd i:    Rheolwr yr Uned Cymorth Ymchwilio
Lleoliad:     Wakefield
Gradd:        7 
Cyflog:        £26,765
Contract:    Parhaol
Diben 

Bydd deiliad y swydd yn darparu cymorth gweinyddol, a’r prif gyfrifoldeb fydd darparu cefnogaeth i Ymchwiliadau. Bydd yn gweithredu fel aelod o'r Gyfarwyddiaeth Gweithrediadau, gan ddarparu gwasanaeth cymorth gweinyddol llawn i Reolwyr Gweithrediadau, Arweinwyr Tîmau Gweithrediadau ac Ymchwilwyr yn Wakefield tra hefyd yn darparu cymorth gweinyddol yn genedlaethol yn ôl yr angen. 

Bydd deiliad y swydd yn gyfrifol am gyflawni'r swyddogaeth rheoli dogfennau o ddiweddaru a chynnal y system rheoli achosion mewn ymchwiliadau annibynnol. Bydd yn cynnal taenlenni lleol a chenedlaethol yn unol â chyfarwyddyd. Bydd hefyd yn drafftio gohebiaeth, yn monitro blychau e-bost apelau am dystion ac yn cynnal cofnodion rheoli perfformiad. Gan weithredu fel pwynt cyswllt cyntaf i’r rhai a fydd yn cysylltu ar gyfer Ymchwiliadau pan fo'n briodol, bydd yn cydgysylltu ag asiantaethau allanol a phartïon tramgwyddedig boed dros y ffôn, e-bost neu drwy’r post ac yn sicrhau eu bod yn cael eu trin yn brydlon, yn effeithlon ac yn gwrtais. 
Wrth gwblhau rhai o'r tasgau hyn, gall deiliad y swydd weld rhywfaint o ddeunydd sensitif neu ddeunydd a all beri gofid.

	 
Cyd-destun Sefydliadol 

Rydym yn gweithio yng nghyd-destun ein gwerthoedd cytunedig sy'n llywio'r ffordd rydym ni'n gwneud pethau yn IOPC. Bydd angen i Aelodau Tîm yr Uned Cymorth Ymchwilio fod yn ymrwymedig i weithio yng nghyd-destun y gwerthoedd hyn.  

Mae IOPC wedi ymrwymo i hyrwyddo cydraddoldeb a gwerthfawrogi amrywiaeth ym mhopeth a wnawn. Ein gweledigaeth yw bod yn arweinydd mewn cyflogaeth a gwasanaethau cynhwysol, gan ddangos yr ethos hwn ym mhopeth a wnawn, a chael ein gweld felly. 
· Rydym yn falch o rannu ein bod yn llofnodwr y Siarter Hil yn y Gwaith, Busnes yn y Gymuned. Mae'r Siarter yn cynnwys pum galwad i weithredu ar gyfer arweinwyr a sefydliadau ar draws pob sector.   
· Fel cyflogwr Hyderus o ran Anabledd, mae IOPC wedi ymrwymo i ddileu’r rhwystr i bobl anabl ffynnu yn y gweithle.  
· Mae ein Rhwydweithiau Staff yn gweithio'n barhaus i'n gwneud yn arweinwyr cyflogaeth gynhwysol, o’n Rhaglen Cynghreiriaeth i Ymgyrch Hotton, i Safonau'r Gymraeg a Pholisi Know the Line, rydym yn chwilio’n barhaus am ffyrdd newydd o greu amgylchedd i bawb ddatblygu a ffynnu. 
 
 
 



Prif Ddyletswyddau a Chyfrifoldebau 

Fel aelod o Dîm yr Uned Cymorth Ymchwilio, cyflawni'r rôl ganlynol mewn perthynas ag ymchwiliadau Annibynnol a Rheoledig.
· Sicrhau bod y gyfarwyddiaeth Gweithrediadau yn derbyn cymorth mewn perthynas â rheoli'r holl ymchwiliadau trwy gynnal tasgau ar y System Rheoli Achosion (CMS)
· Ar y cyd â'r Ymchwilydd Arweiniol, sicrhau bod holl swyddogaethau’r Uned, mewn perthynas ag achosion Annibynnol a Rheoledig, yn cael eu cwblhau o fewn yr amserlenni statudol ar CMS, yn unol â gofynion deddfwriaethol  IOPC, gan gynnal cyswllt parhaus â'r Ymchwilydd Arweiniol mewn perthynas â phob achos a ddyrannwyd trwy gydol ei oes.
· Sicrhau bod ffeiliau achos Ymchwiliadau Annibynnol yn cael eu diweddaru yn unol â'r canllawiau.
· Gweithredu fel aelod o'r tîm tra hefyd yn defnyddio crebwyll er mwyn adeiladu ffeiliau ar gyfer Llysoedd, Cwestau a Gwrandawiadau Disgyblu, anfon ymlaen geisiadau CPS/Llys am wybodaeth, ymdrin ag ymholiadau achosion, datgelu tystiolaeth yn unol â chyfarwyddyd yr Ymchwilydd Arweiniol, a phan geir gyfarwyddyd i wneud hynny, i bartïon â buddiant.
· Paratoi dogfennau tystiolaeth sy'n ymwneud â ffeiliau llys i'w cyflwyno i Wasanaeth Erlyn y Goron o fewn y canllawiau penodedig, yn unol â'r safonau gofynnol, ac ar gyfarwyddyd yr Ymchwilydd Arweiniol.
· Cynnal a diweddaru'r CMS a storio dogfennaeth o'r fath yn ddiogel yn unol â pholisïau IOPC.
· Archifo deunydd ymchwilio mewn cydgysylltiad â'r Ymchwilydd Arweiniol mewn achosion caeedig. Sicrhau bod y deunydd a'r arddangosion a gyflwynir yn cael eu catalogio cyn eu cyflwyno i'r Archif oddi ar y safle.
· Cynnal cronfeydd data i wasanaethu rheoli perfformiad sefydliadol.
· Mynychu cyfarfodydd cychwynnol yn ôl yr angen ar ddechrau ymchwiliadau newydd gan hefyd fynychu sesiynau briffio ar achosion mwy cymhleth sy'n cael eu cynnal ar system HOLMES
· Mewn perthynas ag ymchwiliadau annibynnol, copi deipio datganiadau, prawfddarllen a chofrestru dogfennaeth arall yn ôl y gofyn a phan fo angen.
· Cynorthwyo'r Gyfarwyddiaeth Gweithrediadau i godi gorchmynion prynu, gan ddefnyddio'r system ofynion ar-lein ar Business World (yn unol â phrosesau caffael IOPC) a chysylltu â Deiliad y Gyllideb wrth gysoni anfonebau.
· Cynnal dyletswyddau cymorth cerbydau fflyd, gan gynnwys trefnu cerbydau fflyd mewnol trwy'r system archebu. Sicrhau bod cerbydau ar gael ar gyfer apwyntiadau a gwasanaethau MOT, gan sicrhau bod anghenion busnes yn cael eu diwallu. 
· Cynorthwyo gyda’r gwaith o drefnu cyfarfodydd a digwyddiadau eraill (yn fewnol ac yn allanol), gan gynnwys archebu cyfleusterau fideogynadledda ac offer arall sydd eu hangen. Anfon gwahoddiadau ar gais ymchwilwyr.
· Archebu trefniadau teithio staff Gweithredol. 
· Rheoli'r system archebu offer mewn perthynas â'r offer sain cludadwy a ddefnyddir ar gyfer cyfweliadau a phecynnau PPE ar alwad.
· Archebu deunydd ysgrifennu ar gyfer y Gyfarwyddiaeth Gweithrediadau ar sail pro rata o fewn y gyllideb y cytunwyd arni.
· Cymryd cyfrifoldeb a chynnal cofrestr archwiliadwy ar gyfer pob CD, DVD a llyfr glas mewn perthynas ag ymchwiliadau.

Bydd deiliad y swydd hefyd yn cyflawni'r dyletswyddau gwasanaeth cwsmeriaid a rheoli cysylltiadau canlynol:
· Cyhoeddi rhybuddion tystion pan gyfarwyddir hynny a monitro (ar sail cylchdro) y llinellau Apelau am Dystion Cenedlaethol.
· Anfon llythyrau diweddaru ar gyfarwyddyd yr Ymchwilydd Arweiniol at bartïon allanol.
· Delio ag ymholiadau gan aelodau'r cyhoedd, swyddogion yr heddlu, ac unrhyw asiantaethau allanol eraill pan nad yw'r ymchwilydd yn yr achos ar gael trwy gymryd a throsglwyddo'r wybodaeth.
· Cynorthwyo a chydgysylltu ag aelodau staff i gynnal cyfathrebu a chysylltiadau da, gyda chydweithwyr mewn swyddfeydd rhanbarthol eraill a phartïon â buddiant.
· Gweithredu fel pwynt cyswllt ar gyfer cymorth i staff ymchwilio e.e. trosglwyddo deunydd cyfryngol neu anfon deunydd at bartïon allanol. Gweithredu fel pwynt cyswllt wrth gynghori partïon allanol mewn perthynas â deunydd a anfonir ac a dderbynnir.
Canllaw yw’r dyletswyddau a'r cyfrifoldebau allweddol hyn i brif gyfrifoldebau'r swydd yn unig ac nid ydynt wedi'u bwriadu i gyfyngu ar gwmpas deiliad y swydd i gyflawni dyletswyddau eraill. Gellir cytuno ar gyfrifoldebau ychwanegol ar gyfer deiliad y swydd yn unigol a'u cofnodi fel rhan o ofyniad y rôl wrth adolygu perfformiad yn flynyddol.


Manyleb y Person 

Dyma’r gofynion hanfodol:
· Lefel dda o addysg
· Y gallu i weithio dan bwysau a blaenoriaethu tasgau, gan weithio i derfynau amser llym sy’n cystadlu â’i gilydd
· Sylw manwl iawn i fanylion a’r gallu i weithio’n fanwl-gywir
· Profiad sicr o weithio'n effeithiol mewn tîm
· Profiad o ddelio â phartïon mewnol i gwblhau tasgau yn llwyddiannus
· Hyfedredd yn y defnydd o TG, gan gynnwys Microsoft (yn benodol Word ac Excel)

Dyma’r gofynion dymunol:
· Cyfarwydd â rhaglen gyfrifiadurol HOLMES 2.
· Profiad neu ddealltwriaeth o'r heddluoedd a'r system cyfiawnder troseddol
· Profiad teipio – o leiaf 40 i 50 gair y funud.

Sgiliau a Galluoedd
· Sgiliau gweinyddol cadarn, gallu trefnu a blaenoriaethu pan fydd dan bwysau a chwblhau gwaith o fewn terfynau amser neu’n gallu negodi’r terfynau amser hyn.
· Sgiliau sy'n briodol i'r rôl gyda'r gallu i amsugno/trefnu gwybodaeth newydd er mwyn sicrhau bod yr unigolyn wedi’i friffio’n dda ar bynciau newydd.
· Sgiliau cyfathrebu rhyngbersonol cryf (ysgrifenedig a llafar).
· Blaenoriaethu i sicrhau bod amcanion allweddol y rôl yn cael eu cyflawni'n gyson.
· Cyfforddus yn gwneud penderfyniadau o fewn fframwaith dirprwyo clir.

**Bydd unrhyw symud i IOPC o gyflogwr arall yn golygu na fydd modd i chi gael mynediad at dalebau gofal plant mwyach. Mae hyn yn cynnwys symud rhwng adrannau'r llywodraeth. Fodd bynnag, gallech fod yn gymwys ar gyfer cynlluniau eraill y llywodraeth, gan gynnwys Gofal Plant Di-dreth. Gwiriwch eich cymhwystra yn https://www.childcarechoices.gov.uk/.**



Addasiadau rhesymol  
Mae IOPC yn weithle amrywiol a chynhwysol ac rydym am eich helpu i ddangos eich potensial llawn pa bynnag fath o asesiad a ddefnyddir. Rydym yn agored i ddarparu'r offer sydd ei angen arnoch i lwyddo, o amser ychwanegol i newidiadau o ran fformat, i enwi dim ond ambell enghraifft. Os oes angen unrhyw addasiadau rhesymol arnoch i'n proses recriwtio, e-bostiwch recruitment@policeconduct.gov.uk  
 
Amodau Gwaith 
Ar hyn o bryd mae IOPC yn ymgynghori â'n cyrff ymgynghorol ynglŷn â newidiadau arfaethedig i'n polisi gweithio hybrid a fydd yn ei gwneud yn ofynnol i bob aelod o staff weithio 20% o'u horiau contractiol yn eu swyddfa (neu swyddfa arall am resymau busnes) o fis Medi 2024 gan gynyddu i 40% o fis Ebrill 2025 ymlaen. Mae amser presenoldeb yn y swyddfa yn cynnwys hyfforddiant personol, cyfarfodydd gyda rhanddeiliaid a theuluoedd, a mynychu digwyddiadau. 

Y broses ddethol 
Mae'r swydd wag hon yn defnyddio Proffiliau Llwyddiant. 

Gorchwyl
Ein gorchwyl yw gwella plismona
trwy arolygiaeth annibynnol o
gwynion yr heddlu, dwyn yr
heddlu i gyfrif, a sicrhau bod
dysgu yn effeithio ar newid.

Gweledigaeth
Ein gweledigaeth yw bod pawb
yn gallu bod & fydd a hyder yn
yr heddlu.

Amcanion

Ymwybyddiaeth a hyder

Atebolrwydd

Arwain gwelliannau

Perfformiad

Yr hyn rydym yn
gobeithio’i gyflawni

Bod pobl yn gwybod am y
system gwynion a’u bod yn
hyderus wrth ei ddefnyddio.

Bod y system gwynion yn
darparu canlyniadau teg sy'n
seiliedig ar dystiolaeth sy’n dwyn
yr heddlu i gyfrif.

Mae ein tystiolaeth a'n dylanwad
yn gwella plismona.

Rydym yn sefydliad sy’n cyflawni
perfformiad uchel.

Dod o hyd i'r gwirionedd

Rydym yn teimlo'n freintiedig i fod yn geidwaid system gwyno'r heddlu. Rydym yn
gwerthfawrogi ymddiriedaeth y cyhoedd a'r heddlu ac yn ymrwymo i fod yn gyfiawn ac
yn deg wrth ddatgelu’r gwirionedd. Rydym yn cydnabod bod canlyniad cyfiawn yn
dibynnu ar fod yn ddiduedd ac yn dryloyw wrth gyrraedd y gwirionedd am yr hyn a
ddigwyddodd.

Cynhwysol

Mae gennym ddiwylliant cynhwysol. Rydym yn deg ac yn ddiduedd wrth i ni drin pob
unigolyn. Rydym yn gweithio ar draws ffiniau, yn fewnol yn ogystal ag yn allanol, yn
cydweithio ac yn adeiladu perthnasoedd cryf.

Grymuso pobl

Rydym yn credu y dylai pawb fod yn arweinydd ac & rhan mewn llunio cyfeiriad y
sefydliad. Rydym yn darparu amgylchedd cefnogol a heriol lle gall pobl fiynnu a
chyrraedd eu potensial. Rydym yn ymddiried yn ein pobl i wneud y pethau iawn.
Rydym yn annog cymryd risgiau a fesurwyd a gwneud penderfyniadau yn seiliedig ar
dystiolaeth. Pan wneir camgymeriadau gwirioneddol, byddwn yn cynorthwyo pobl ac yn
nodi cyfleoedd ar gyfer dysgu a gwella. Rydym yn sicrhau y gall pobl gyflwyno cwynion
heb brofi triniaeth annheg.

Bod yn ddygn

Mae ein gwaith yn gofyn i ni fod yn eofn, yn wydn ac wedi ymrwymo i wneud
gwahaniaeth i'r cyhoedd. Rydym yn ystyried ein dyletswyddau fel gweision cyhoeddus
o ddifrif ac adlewyrchir ein hymrwymiad yn ein gwaith. Rydym yn cwrdd & heriau &
dyfalbarhad i gyflawni nodau unigol a sefydliadol.

Gwneud gwahaniaeth

Diffinnir gwerth ein gwaith nid yn unig yn 6l maint, ond yn 6l yr effaith sydd gan ein
gwaith ar blismona a hyder y cyhoedd. Rydym yn diffinio ansawdd yn 6l pa mor dda
mae ein gwaith yn bodloni anghenion ein defnyddwyr gwasanaeth. Rydym yn
canolbwyntio ein hymdrechion ar feysydd sy'n gwneud gwahaniaeth i'n cymunedau.

